Case ID: 1054400
Sentence 44: Məhkəmə kassasiya şikayətinin dəlillərinə qiymət verməkdə davam edərək daha sonra hesab edir ki, apellyasiya instansiyası məhkəməsi Qəbələ rayon məhkəməsinin 03 mart 2011-ci il tarixli qətnaməsində ipoteka predmetinin ilkin satış qiymətinin ümumiyyətlə göstərilməməsinə, sonradan ipoteka predmetinə müstəqil qiymətləndiricilərin, yəni Cavabdeh1 MMC-nin 27 avqust 2011-ci il tarixli rəyi ilə 17.000 manat, “xxxx” MMC-nin 23 dekabr 2016-cı il tarixli rəyi ilə 45.000 manat, həmin Cəmiyyətin 02 iyun 2017-ci il tarixli rəyi ilə 42.000 manat qiymət qoyulmasına əhəmiyyət vermədən, həmin rəyləri məhkəmədə tədqiq edilən digər sübutlarla yanaşı qiymətləndirmədən iddia tələbinin təmin edilməsi üçün hüquqi əsaslar müəyyən edilməməsinə dair səhv hüquqi nəticəyə gəlmişdir.Bu baxımdan kassasiya instansiyası məhkəməsi hesab edir ki, işdə olan sübutları təhlil etmədən, onların mötəbərliyini yoxlamadan işin bu və ya digər faktiki hallarının müəyyən edilmiş və ya müəyyən edilməmiş hesab edilməsi yolverilməzdir və işin məhkəmə tərəfindən müəyyən edilmiş hesab olunan hər bir halı barəsində məhkəmənin gəldiyi yekun nəticə işdə olan sübutlarla təsdiq olunmalıdır.